सरदारशहर-राजस्थान। चूरू के सरदारशहर के एक गांव में इश्क के फेर में एक मां दो बच्चों को पति के साथ सोता हुआ छोड़ कर चली गई। शनिवार सुबह प्रेमी और प्रेमिका की लाश गांव के ही एक कुंड में मिली। यह महिला अपने प्रेमी के संग चार दिन पहले भाग गई थी। पुलिस मामले की तफ्तीश में जुटी है। मामला सरदारशहर के भानीपुरा थाने का है।
शनिवार सुबह ही इस प्रेमी युगल ने कुंड में कूदकर जान दे दी। महिला निर्मला के गायब होने की रिपोर्ट उसके जैतासर निवासी पति कालूराम ने 24 दिसंबर को दर्ज कराई थी। इसमें बताया गया था कि निर्मला 22 दिसंबर की रात घर से निकली थी, जो मिली नहीं। इसके बाद पुलिस ने खोजबीन शुरू कर दी, लेकिन दो दिन तक पुलिस को कोई सुराग नहीं मिल पाया।
कुंड के बाहर पड़े थे दोनों के कपड़े
शनिवार सुबह पुलिस को किसी व्यक्ति ने सूचना दी कि कालूराम के खेत में बने कुंड के बाहर एक महिला और एक पुरुष के कपड़े पड़े हैं, लेकिन न तो पुरुष कहीं दिखाई देता है और न ही महिला। इस पर पुलिस मौके पर पहुंची और कुंड में खोजा तो उसमें दो लाश नजर आईं। दोनों लाशों को गांववालों की मदद से बाहर निकाला गया। यह महिला कालूराम की पत्नी निर्मला ही थी। उसके साथ उसके प्रेमी युवक संतलाल पुत्र मंशाराम नायक निवासी जैतासर की लाश थी। पुलिस ने दोनो लाशों को राजकीय अस्पताल पहुंचाया। यहीं पोस्टमार्टम कराया गया।
9 और 7 साल के बच्चे, 30 साल की महिला, 22 साल का प्रेमी
महिला उर्मिला की उम्र 30 साल और उसके प्रेमी संतराम की उम्र केवल 22 साल थी। उर्मिला और कालूराम के दो बच्चे हैं, जिनमें एक 9 साल की पुत्री रेखा और 7 साल का पुत्र राहुल है। मामले में पुलिस ने दोनो पक्षों की और से मामला दर्ज कर जांच शुरू कर दी है।
फोटो हनुमान वर्मा
आगे की स्लाइड्स में देखिए और फोटोज
hin_Deva hin_Deva hin_Deva hin_Deva hin_Deva hin_Deva bho_Deva hin_Deva